# FELHÍVÁS SZAKMAI GYAKORLATRA

# mta társadalomtudományi kutatóközpont

# politikatudományi intézet

A Magyar Tudományos Akadémia Társadalomtudományi Kutatóközpont Politikatudományi Intézete **pályázatot hirdet** szakmai gyakorlatra a BA illetve MA képzésben részt vevő diákok számára.

A szakmai gyakorlat során a pályázóknak lehetőségük lesz a PTI mindennapi tevékenységében való részvételre, valamint részben önállóan végzendő elemző- és kutatómunkára is. **A kiválasztásnál meghatározó** az Intézet profilja iránti fogékonyság

**Program rövid leírása**:

A gyakornok feladata az Intézetben folyó A közpolitika dinamikája c. projekthez (lásd: <http://policyagendashungary.wordpress.com>) kapcsolódó egyes tudományos és adminisztratív teendők ellátása. A 3 hónapra meghirdetett pozíció heti munkaideje 10 óra, melyet a kutatási igazgatóval való megállapodás szerinti beosztás mellett kell ellátni. Az Intézet a gyakornoki munkát igazolja a felsőoktatási intézmények számára.

A gyakornok számára az Intézet anyagi juttatást nem biztosít.

Az Intézet vállalja:

* A gyakornok számára egy kutató, mint mentorbiztosítása, akivel napi kapcsolatban áll.
* Aktuális szakdolgozat- vagy kutatási témában szakmai segítségnyújtás (adatbázis, bibliográfia, kéziratok véleményezése), az adott téma kutatói felé személyes közvetítés.
* Számítógépes elérhetőség és korlátozott szkennelési, fénymásolási lehetőségek.
* Kutatási támogató nyilatkozatok, adott esetben pályázati ajánlások, véleményezések biztosítása.
* A gyakorlat teljesítésének igazolása a mentor ellenjegyzése nyomán, az igazgató által.

A gyakornokok rendszeres visszajelzést kapnak munkájukról, teljesítményükről és fejlődésükről. Az együttműködés végén - amennyiben szükséges - véleményezésre kerül sor. Ettől függetlenül minden gyakornok az érintett munkacsoporton belül **beszámol az intézeti tapasztalatairól.**

**A pályázat jelentkezési feltételei (a pályázathoz csatolandó):**

- Legfeljebb egy oldalas motivációs levél;

- Önéletrajz;

- Érvényes, nappali tagozatos hallgatói jogviszony igazolása valamely magyarországi vagy külföldi felsőoktatási intézményben;

- Legalább középfokú angol nyelvtudás igazolása

Előny:

- Magasabb szintű angol nyelvtudás;

- A szakirányú alapszakos végzettség, illetve mesterszakos jogviszony

**Jelentkezési határidő**:

A jelentkezés határideje: 2015. június 30.

**A jelentkezés módja:**

A pályázati anyagot elektronikus formában kérjük eljuttatni Zágoni Bellának, a projekt tudományos segédmunkatársának: [zagoni.bella@tk.mta.hu](mailto:zagoni.bella@tk.mta.hu) email címre. Érdeklődés szintén ezen a címen lehetséges.

Budapest, 2015. június 2.

Boda Zsolt

kutatásvezető